a Kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

**Zalaegerszegi Járási Hivatal**

**Népegészségügyi Osztály**

**közegészségügyi-járványügyi ügyintézői feladatainak**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8960 Lenti, Templom tér 9.

**Az álláshelyen ellátandó feladatkörök:**

A 385/2016. (XII. 2.) Korm. rendelet alapjána Zala Vármegyei Kormányhivatal Zalaegerszegi Járási Hivatala illetékességi területére kiterjedő közegészségügyi – járványügyi feladatok ellátása.

**Ellátandó feladatok:**

Illetékességi területén ellátja a jogszabályokban meghatározott hatósági, szakhatósági, közegészségügyi (környezet-, település-, táplálkozás egészségügy, kémiai biztonság) feladatokat, ellenőrzéseket végez, elvégzi a szakterületéhez kapcsolódó adminisztratív feladatokat. Lefolytatja a hatósági eljárásokat, tevékenységével kapcsolatban jelentéseket, szakmai kérdésekben állásfoglalást készít. Feladatai ellátása során együttműködik a társhatóságokkal, társosztályokkal, szervekkel, egyéb intézményekkel.

* a belső terekben érvényesülő zaj és rezgés határértékek ellenőrzése, valamint a környezeti immissziós zaj és rezgés határértékek ellenőrzésében való közreműködés,
* az oktató, nevelő és gondozó intézmények és tevékenységek közegészségügyi követelményeinek érvényesítése,
* az építmények tervezése, létesítése és üzemeltetése közegészségügyi és egészségvédelmi követelményeinek érvényesülésének ellenőrzése,
* az egészségügyi kockázattal járó, nem egészségügyi tevékenységek egészségügyi kockázatainak csökkentésére irányuló szakmai szabályok érvényesülésének ellenőrzése,

a környezeti eredetű kórokozók által okozott fertőzési kockázat csökkentésére, illetve megelőzésére irányuló előírások érvényesülésének ellenőrzése.

* kémiai biztonsággal összefüggő tevékenysége körében ellátja a veszélyes anyagokkal és keverékekkel kapcsolatos külön jogszabály által előírt eljárás szerinti engedélyezési és ellenőrzési feladatokat, a veszélyes anyagok, veszélyes keverékek egészségügyi toxikológiai nyilvántartását és tájékoztató szolgálat működtetését.
* táplálkozás-egészségügyi ellenőrzést, vizsgálatokat végez, különös tekintettel a vendéglátás – ezen belül kiemelten a munkahelyeken, az egészségügyi intézményekben, a nevelési-oktatási intézményekben, továbbá a szociális ellátás, a gyermekjóléti és gyermekvédelmi szolgáltatás keretében bármely formában nyújtott étkeztetés – területén a szolgáltatott élelmiszerekre, ételekre, étrendre vonatkozóan, tápanyagszámítással és biokémiai elemzéssel, valamint a nevelési-oktatási intézményekben eladásra szánt élelmiszerek tápanyag-beviteli értékének megfelelősége tekintetében,
* ellenőrzi az élelmiszerek meghatározott táplálkozási céloknak való megfelelését, és egészségi ártalom vagy annak gyanúja, illetve az emberi egészség veszélyeztetése esetén intézkedik,
* a betegélelmezés és a diétás étkeztetés területén  vizsgálja a fekvőbeteg-gyógyintézeti betegélelmezés keretében nyújtott étkeztetést – a rendszeres diétát, a speciális diétát és az enterális szondatáplálást is beleértve – és a fekvőbeteg-gyógyintézeten kívüli diétás étkeztetést tápanyagszámítással, biokémiai elemzéssel
* A táboroztatás személyi és tárgyi feltételeinek betartását az egészségügyi államigazgatási szerv ellenőrzi**.**

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Cselekvőképesség,
* Magyar állampolgárság
* Büntetlen előélet (3 hónapnál nem régebbi erkölcsi bizonyítvánnyal történő igazolása*: általános* és *225 - Kit. szolgálati jogviszony* speciális hatósági erkölcsi bizonyítvánnyal),
* Foglalkozás-egészségügyi alkalmasság,
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).
* felsőoktatásban közegészségügyi-járványügyi vagy természettudományi, vagy vízügyi, környezetmérnöki, vízügyi üzemeltetési mérnöki szakterületen szerzett végzettség **vagy**
* érettségi végzettség és OKJ szerinti a feladathoz kapcsolódó tanulmányi területen szerzett szakképesítés **vagy**
* érettségi végzettség és szakmajegyzék szerinti Egészségügy / Élelmiszeripar / Rendészet és közszolgálat ágazatban szerzett szakképesítés.

**Előnyök:**

Előnyt jelent a közegészségügyi-járványügyi ellenőr szakterületen, illetve közigazgatásban szerzett tapasztalat és felhasználói szintű MS Office irodai alkalmazások ismerete.

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint <https://kormanyhivatal.kh.gov.hu/dokumentumtar?combine=&forras=258&field_dokumentum_cimke%5B0%5D=99&field_dokumentum_cimke%5B1%5D=5054&kozzeteve=All>
* motivációs levél
* iskolai végzettséget, idegen nyelv tudását igazoló okmányok másolatai
* nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.

**A munkakör betölthetőségének időpontja:**

Az álláshely a pályázatok elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz költségtérítést biztosít, stb.) A cafetéria juttatás éves összege 2025-ben bruttó 200.000 Ft.

**A pályázat benyújtásának határideje:** 2025. szeptember 7.

A pályázattal kapcsolatosan további szakmai információt Novákné Szabó Szilvia nyújt e-mailben a novakne.szabo.szilvia@zala.gov.hu e-mail címen; vagy telefonon a 92/549-191-es illetve a 30/165-5703-os telefonszámon.

**A pályázatok benyújtásának módja:**

* Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10.). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa főispán asszony részére címezve a humanpolitika@zala.gov.hu e-mail címen keresztül. Kérjük az email tárgyában feltüntetni a feladatkör megnevezését.

**A jelentkezés elbírálásának módja, rendje:**

Csak a hiánytalan pályázatokat áll módunkban befogadni. A pályázatokat bizalmasan kezeljük. Felhívjuk a pályázók szíves figyelmét arra, hogy amennyiben a Zala Vármegyei Kormányhivatal és a közszolgálati állásportál hirdetései között eltérés tapasztalható, abban az esetben a Zala Vármegyei Kormányhivatal honlapján feltüntetett információ a mérvadó.

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2025. szeptember 29.

**A pályázati kiírás további közzétételének helye:** www.kozszolgallas.hu